stanford-oval/wikipedia huggingface dataset:
Virpi Määttä

Virpi Määttä os. Turtiainen (s. 8. tammikuuta 1968 Pirkkala) on suomalainen pesäpalloilija. Määttä edusti koko uransa SM-sarjassa ja Superpesiksessä Helsingin Roihua. Määttä saavutti neljä SM-hopeaa kaudella 1982, kaudella 1985, kaudella 1986 ja kaudella 1988. Kaudella 1989 Määttä oli SM-sarjan lyöjäkuningatar. Voittaessaan lyöjätilaston hän löi kolme kunnaria ja 47 tavallista juoksua eli yhteensä 50 juoksua. Määttä pelasi kolme Itä-Länsi-ottelua vuosina 1985, 1987 ja 1991 sekä kaksi Litto-Lehdistö-ottelua vuosina 1987 ja 1991. Hän pelasi ulkokentällä polttajana. Määttä pelasi pääsarjatasolla 223 runkosarjan otteluissa. Näissä otteluissa hän löi 29 kunnaria ja 378 tavallista juoksua, toi 158 juoksua ja keräsi 1 055 kärkilyöntipistettä.
Vinjetointi

Esimerkki vinjetoidusta valokuvasta
Vinjetointi (engl. vignetting) on objektiivin tuottama optinen ilmiö jonka johdosta kuvan reuna-alueet ovat tummempia kuin keskialue. Vinjetointi johtuu siitä, että reunat saavat vähemmän valoa.
Ilmiötä esiintyy yleensä laajakulmaobjektiiveilla otetuissa kuvissa. Suuren aukon valinta tai objektiivin eteen asetetut suotimet yleensä tehostavat vinjetointia.
Vinjetointi on valokuvan ominaisuus. Tehokeinona käytettynä se kohdistaa katseen kuvan kirkkaampiin osiin jättäen vinjetoidut alueet vähemmälle huomiolle. Samaan perustuen vinjetointi voi olla myös tekninen apuväline häivyttämään objektiivien heikomman laatuista reunapiirtoa. Objektiivin tuottama vinjetointi voi olla myös epätoivottu ominaisuus, suoranainen virhe, silloin kun kuva halutaan olevan kaikilta osiltaan tasaisesti valottunut.
Kuvankäsittely- tai vedostusvaiheessa vinjetointiin voidaan tehdä erilaisia muutoksia. Sitä voidaan vähentää tai lisätä, mutta myös muuttaa vinjetoinnin vaikutuksen laajuutta. Muutokset tehdään sen suhteen onko vinjetointi objektiivin tuottama epätoivottu virhe vai kuvaan liittyvä tehokeino.
Aiheesta muualla

Wikimedia Commonsissa on kuvia tai muita tiedostoja aiheesta .
Vantaan aikuislukion nettikurssisivuston esimerkki vinjetoinnista. (Arkistoitu – Internet Archive)
Viitaanlampi (Saarijärvi)

| Viitaanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°48′48″N, 24°55′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskupuro:  Halttusenpuro Tuhmalampeen 
Järvinumero:  14.623.1.005
Mittaustietoja
Pinnankorkeus:  170,9 m  
Pituus:  450 m  
Leveys:  100 m  
Rantaviiva:  0,941 km  
Pinta-ala:  1,391 ha  
Tilavuus:  0.000049 km³ 
Keskisyvyys:  3,49 m  
Saaria:  ei saaria 
 fiViitaanlampi 
Viitaanlampi  on Keski-Suomessa Saarijärvellä  Länsi-Kalmarin lähellä sijaitseva lampi.
Maantietoa

Lampi on 450 metriä pitkä, 100 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 48 600 kuutiometriä. Sen keskisyvyys on 3,5 metriä ja suurin syvyys on 0,0 metriä. Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Kalmarinselän alueeseen (14.623) se kuuluu. Lammen vedenpinnan korkeus on 170,9 metriä mpy.
Virpi Niemi

| Virpi Niemi> Henkilötiedot.Uran tiedot |
| --- | --- |
Laji:  maastohiihto 
Virpi Niemi (o.s. Ranne s. 8. huhtikuuta 1966) on suomalainen uransa päättänyt maastohiihtäjä. Hän edusti urallaan Jämin Jännettä.
Niemi sijoittui Thunder Bayn MM-kilpailuissa 1995 5 kilometrin perinteisellä 19:nneksi, 30 kilometrin vapaalla hiihtotyylillä 24:nneksi ja takaa-ajossa 31:nneksi.
Maastohiihdon maailmancupissa Niemi kilpaili ensimmäisen kerran tammikuussa 1995 Lahdessa perinteisen hiihtotyylin 10 kilometrillä, jossa hän sijoittui 37:nneksi. Parhaan maailmancupsijoituksensa Niemi on hiihtänyt Sapporossa maaliskuussa 1995, jossa hän hiihti vapaan hiihtotyylin 15 kilometrillä 26:nneksi.
Kalevan kisoissa Niemi on sijoittunut parhaimmillaan seitsemänneksi 10 000 metrin juoksussa vuonna 1993.
Witch

Witch viittaa muun muassa seuraaviin:
HMS Witch, Britannian Kuninkaallisen laivaston hävittäjä
W.i.t.c.h., sarjakuva
W.i.t.c.h., ranskalainen animaatiosarja
Witch, Xysman singlelevy
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Witch”, voi hakea sivunnimihaulla, laajalla sivunnimihaulla tai tekstihaulla.
Heaven (albumi)

| Heaven Rebecca Ferguson |
| --- | --- | --- |

Studioalbumin tiedot
 Äänitetty : 2011
 Julkaistu: 5. joulukuuta 2011
 Formaatti: CD, digitaalinen
 Tuottaja(t): Eg White, Steve Booker, Jonny Latimer, Fraser T Smith, Mark Taylor, Eg White, Xenomania, Sam Holden, Tim Baxter
 Tyylilaji: pop, r&b, soul, blues
 Kesto: 35.40
 Levy-yhtiö: Syco, RCA, Columbia
Rebecca Fergusonin muut julkaisut
|   | Heaven 2011 | iTunes Festival: London 2012 (EP) 2012 |
Singlet albumilta Heaven
 ”Nothing’s Real but Love” Julkaistu: 20. marraskuuta 2011  ”Too Good to Lose” Julkaistu: 4. maaliskuuta 2012  ”Glitter & Gold” Julkaistu: 29. huhtikuuta 2012  ”Backtrack” Julkaistu: 14. lokakuuta 2012  ”Shoulder to Shoulder” Julkaistu: 9. joulukuuta 2013  ”Teach Me How to Be Loved” Julkaistu: 7. joulukuuta 2013
Heaven on englantilaisen laulaja-lauluntekijä Rebecca Fergusonin 5. joulukuuta 2011 julkaistu ensimmäinen studioalbumi. Albumi pääsi parhaimmillaan Britannian albumilistan sijalle kolme ja se sai kriitikoilta erittäin positiivisia arvioita. Kaksi viikkoa julkaisunsa jälkeen se palkittiin platinalevyllä. Elokuuhun 2012 mennessä Heaven  oli myynyt 536,960 kappaletta Isossa-Britanniassa.
Albumin deluxe-versio julkaistiin 15. lokakuuta 2012. Se sisältää kolme uutta kappaletta ja kaksi coveria. Albumilta julkaistiin yhteensä kuusi singleä, joista "Backtrack" on deluxe-versiolta. Heavenin pääsingle oli marraskuussa 2011 julkaistu "Nothing's Real but Love".
Taustaa

Albumin kappaleiden genret vaihtelevat popista, soulista, ja bluesista R&B:hen. Syco Musicin omistaja Simon Cowell ja RCA Recordsin johto olivat jo löytäneet Fergusonille kappaleita äänitettäväksi, mutta artisti kieltäytyi niistä, koska halusi tehdä itse musiikkia. Artisti osallistui itse jokaisen kappaleen tekemiseen, jotta "voisi tuntea yhteyttä niihin". Nimi Heaven (taivas) tulee Fergusonin mukaan siitä, kun albumia äänittäessä hän oli "kuin taivaassa". Albumia äänitettiin 11 kuukautta. Ferguson sai inspiraatiota musiikilleen Aretha Franklinin tuotannosta. Hänen mukaansa Franklin on "soulin kuningatar".
Vastaanotto

Heaven sai musiikkikriitikoilta erittäin hyvää palautetta. The Daily Telegraph antoi albumille täydet viisi tähteä. "Albumilla ei ole mitään mistä en pitäisi", kriitikko kirjoitti. Myös Digital Spy antoi albumille viisi tähteä kirjoittaen: "Kaiken kaikkiaan, Heaven on upea debyytti, joka on kaukana mistään rajoja rikkovasta mutta pysyy alueella, jonka osaa parhaiten." The Independentin Andy Gill kirjoitti: "Todennäköisyyslakien mukaan kykyjenetsintäohjelman kuuluu tuottaa vähintään yksi aito lahjakkuus joka kymmenes vuosi, ja Rebecca Ferguson on epäilemättä se."
The Independent ja New York Daily News vertasivat Fergusonia Adeleen.
Vastaanotto > Arvostelut

Daily Express:
Digital Spy:
Evening Standard:
Newsround:
The Daily Telegraph:
The Guardian:
The Independent:
New York Daily News:
The Observer:
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Nothing’s Real but Love | Rebecca Ferguson, Eg White | White | 2.54 |  |  |  |  |  |
| 2. | Glitter & Gold | Ferguson, Alex Smith, Paul Barry | Smith, Mark Taylor | 3.29 |  |  |  |  |  |
| 3. | Shoulder to Shoulder | Ferguson, White | White | 3.13 |  |  |  |  |  |
| 4. | Fairytale (Let Me Live My Life This Way) | Ferguson, White | White | 3.23 |  |  |  |  |  |
| 5. | Mr. Bright Eyes | Ferguson, Brian Higgins, Luke Fitton, Matt Gray, Toby Scott, Owen Parker | Xenomania | 4.00 |  |  |  |  |  |
| 6. | Fighting Suspicions | Ferguson, White | White | 4.15 |  |  |  |  |  |
| 7. | Teach Me How to Be Loved | Ferguson, Jonny Lattimer | Lattimer | 3.50 |  |  |  |  |  |
| 8. | Run Free | Ferguson, Steve Booker | Booker | 3.13 |  |  |  |  |  |
| 9. | Diamond to Stone | Ferguson, Fraser T Smith | Smith | 3.39 |  |  |  |  |  |
| 10. | Too Good to Lose | Ferguson, White | White | 3.44 |  |  |  |  |  |
|  |  |  |  | 35.40 |  |  |  |  |  |
| Deluxe-version bonusraidat |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Backtrack | 3.10 |  |  |  |  |  |  |  |
| 12. | Strange & Beautiful (I'll Put a Spell on You) | 3.39 |  |  |  |  |  |  |  |
| 13. | Good Days, Bad Days | 4.18 |  |  |  |  |  |  |  |
| 14. | I'll Count the Days | 2.42 |  |  |  |  |  |  |  |
| 15. | I'll Take Care of You (live) | 4.11 |  |  |  |  |  |  |  |
Vincent Martella

Martella vuoden 2010 Comic-Conissa.
Vincent Martella (s. 15. lokakuuta 1992) on yhdysvaltalainen näyttelijä, joka näyttelee Lapsuuteni luuserina -televisiosarjassa Chris Rockin koulukaveria Gregiä.
Martella on myös Disneyn sarjassa Phineas ja Ferb Phineaksen ääninäyttelijänä. Lisäksi hän on esiintynyt sarjassa The Walking Dead.
Myös Vincentin nuorempi veli Alexander on näyttelijä.
Aiheesta muualla

Vincent Martella Internet Movie Databasessa. (englanniksi)
Hispaniolanhiirihaukka

| Hispaniolanhiirihaukka |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Buteo
Laji::  ridgwayi
Kaksiosainen nimi
 Buteo ridgwayi  (Cory, 1883) 
Katso myös
   Hispaniolanhiirihaukka Wikispeciesissä   Hispaniolanhiirihaukka Commonsissa 
Infobox OKNimi-testi OKIUCN-testi OK: 
Hispaniolanhiirihaukka (Buteo ridgwayi) on äärimmäisen uhanalainen päiväpetolintu. Niitä on jäljellä alle kaksisataa paria.
Koko ja ulkonäkö

Hispaniolanhiirihaukka on eurooppalaista hiirihaukkaa selvästi pienempi petolintu. Sen pituus on 36–41 cm. Yleisväri on harmaanruskea, koiras on harmaampi kuin naaras.
Levinneisyys

Hispaniolanhiirihaukan elinalueeseen on alun perin kuulunut Haiti, Dominikaaninen tasavalta sekä läheisiä pikkusaaria, mutta nykyisin siitä on varmoja havaintoja vain Dominikaanisessa tasavallassa.
Se on vähentynyt sekä metsänhakkuun että suorien vainojen takia.
Lisääntyminen

Hispaniolanhiirihaukan pesä on tyypillisesti isossa puussa. Pesä rakennetaan helmi–maaliskuussa ja muninta on käynnissä maaliskuussa tai huhtikuussa.
Ravinto

Hispaniolanhiirihaukan ravintoa ovat liskot ja käärmeet, hiiret ja muut jyrsijät sekä linnut. Viljelijät ovat surmanneet niitä paljon suojellakseen kanojaan, vaikka 90 % hiirihaukan ravinnosta koostuu matelijoista.
Virtuaalipalvelin

Esimerkki pilvipalvelun kerroksista.
Virtuaalipalvelin tai VPS (engl. virtual private server) on usean "vuokralaisen" pilvipalvelu, jossa virtualisoidut palvelinresurssit ovat asiakkaalle saatavilla tietokoneverkon kautta. VPS asennettaan fyysiselle palvelimelle, joka on palveluntarjoajan ylläpitämä. Palvelimella suoritetaan hypervisor-virtualisointia, jolloin jokaisella virtuaalikoneella on oma käyttöjärjestelmä ja sille varattu tietty määrä resursseja (muistia, laskenta-aikaa ja niin edelleen). VPS on tarkoittaa suurempaa "yksityisyyttä" kuin toinen palvelumalli shared hosting, jossa kaikki palvelimen ohjelmisto- ja laiteresurssit ovat jaettuja tasan kaikkien sen käyttäjien kesken.
Aiheesta muualla

Virtuaalipalvelinten hintoja ja ominaisuuksia (Arkistoitu – Internet Archive)
Suomessa sijaitsevien virtuaalipalvelinten vertailusivusto (Arkistoitu – Internet Archive)
Win-t

Win-T eli Warfighter Information Network – Tactical on Yhdysvaltojen armeijan kehittämä sotilasverkko jolla eri kulkuneuvot, pääasiassa helikopterit ja hävittäjät voidaan reaaliaikaisesti liittää samaan verkkoon.
Kehitystyö alkoi Joint Network Node Network (JNN-N) nimellä Yhdysvalloissa vuonna 2004, jolloin Increment 1 -malli suunniteltiin Irakin valvontatehtäviin. Marraskuussa 2005 WIN-T läpäisi ensimmäiset suunnitelmatarkastukset ja hieman myöhemmin rakennettiin toimiva prototyyppi. Kehitystyö on lähestymässä loppuaan ja ensimmäiset kyseisellä teknologialla varustetut kulkuneuvot otetaan käyttöön vuoden 2008 aikana. Vuonna 2013 Increment 2 -malli otettiin käyttöön Afganistanin valvontatehtäviin. Kehitystyö on tähän mennessä maksanut n. 10 miljardia dollaria.
Perustan verkolle luovat maatukiasemat ja itse kulkuneuvot jotka muodostavat soluverkon. Verkkoon on mahdollista liittää tarpeen mukaan myös satelliitteja. Verkkoon voidaan lisätä myös muita kiinteitä asemia kuten tulenjohto ja ilmatorjunta, jolloin kaikki informaatio, jota verkon alueella on saatavissa, voidaan jakaa myös kaikille sitä tarvitseville tarpeen mukaan.
Verkko osaa itse automaattisesti korjata itsensä ja muotoutua tarpeen vaatiessa uudelleen, esimerkiksi laajentaa solujen kantamaa lisäämällä lähetystehoa, tai jos soluverkko jakautuu taistelutilanteessa kahtia, voidaan se yhdistää automaattisesti satelliittien välityksellä.
Verkko tukee tietojen synkronointia, VoIP:ia,QoS:sia ja IPv4 over IPv6:sta. Win-T toimii kenttäsovelluksena GIG:lle eli Global Information Gridille. Win-T pystyy 64-512kb/s nopeuksiin riippuen etäisyyksistä ja linkitettyjen kulkuneuvojen määrästä.
Aiheesta muualla

Defence Update
Wolfgang Klotz

| Mitalit | Mitalit | Mitalit |  |
| --- | --- | --- | --- |
|  Itä-Saksan voimistelujoukkue 1972, Klotz ensimmäinen vasemmalta |  Itä-Saksan voimistelujoukkue 1972, Klotz ensimmäinen vasemmalta |  Itä-Saksan voimistelujoukkue 1972, Klotz ensimmäinen vasemmalta |  |
Maa:   Itä-Saksa
Miesten voimistelu
|  Olympialaiset  |  Olympialaiset  |  Olympialaiset  |  |
|  Pronssia | München 1972 | joukkuekilpailu |  |
|  Pronssia | Montreal 1976 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Varna 1974 | joukkuekilpailu |  |
Wolfgang Klotz (s. 4. marraskuuta 1951 Torgau) on entinen Itä-Saksaa edustanut voimistelija. Hän oli mukana saamassa pronssia joukkuevoimistelussa sekä vuoden 1972 kesäolympialaisissa Münchenissä että vuoden 1976 kesäolympialaisissa Montrealissa. Lisäksi Klotz kuului telinevoimistelun maailmanmestaruuskilpailuissa pronssia saaneeseen joukkueeseen vuonna 1974.
Idänvarpushaukka

| Idänvarpushaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  gularis
Kaksiosainen nimi
 Accipiter gularis  (Temminck & Schlegel, 1844) 
Katso myös
   Idänvarpushaukka Wikispeciesissä   Idänvarpushaukka Commonsissa 
Infobox OKNimi-testi OKIUCN-testi OK: 
Idänvarpushaukka (Accipiter gularis) on haukkojen heimoon kuuluva lintulaji.
Esiintyminen

Lajia tavataan seuraavissa Itä-Aasian maissa: Bruneissa, Kambodžassa, Kiinassa, Hongkongissa, Intiassa, Indonesiassa, Japanissa, Pohjois-Koreassa, Etelä-Koreassa, Laosissa, Macaossa, Malesiassa, Mongoliassa, Myanmarissa, Filippiineillä, Venäjällä, Singaporessa, Taiwanissa, Thaimaassa ja Vietnamissa. Lisäksi se esiintyy muuttolintuna Pohjois-Mariaaneilla ja sitä on tavattu myös Guamissa, mutta alkuperä on tuntematon.
Se on muuttolintu. Se pesii Kiinassa, Japanissa, Etelä- ja Pohjois-Koreassa ja Siperiassa ja talvehtii Indonesiassa ja Filippiineillä, jonne se muuttaa Kaakkois-Aasian halki.
Koko ja ulkonäkö

Se painaa keskimäärin 122 grammaa ja sen pituus on 23–30 cm. Naaras on koirasta suurempi. Koiraalla siipien alapuoli on tummaraitainen, muuten alapuolelta se on vaalearaitainen, päältä tummanharmaa, ja sen silmät ovat punaiset. Naaraan silmät ovat keltaiset, sen alapuoli on tummaraitainen. Nuoret linnut ovat päältä ruskeita ja rinnassa niillä on raitoja.
Elinympäristö

Sen elinpiiriä ovat boreaalinen ja lauhkea vyöhyke sekä subtrooppiset ja trooppiset kosteat alavat seudut ja mangrovemetsät nousuveden yläpuolella, subtrooppiset ja trooppiset kuivat pensastot, sisämaan kosteikot ja joet sekä erilaiset puutarhat, viljelmät ja kaupunkialueet.
Ravinto

Se syö lennossa pienempiä lintuja.
Alalajit

Laji jakautuu kolmeen alalajiin:
Accipiter gularis gularis (Temminck & Schlegel, 1844)
Accipiter gularis iwasakii Mishima, 1962
Accipiter gularis sibiricus Stepanyan, 1959
Wolfgang Kirchgässner

Wolfgang Kirchgässner vuonna 1979.
Wolfgang Kirchgässner (1. kesäkuuta 1928 Mannheim – 26. maaliskuuta 2014) oli saksalainen roomalaiskatolinen piispa. Hänet vihittiin papiksi Freiburg im Breisgaun arkkihiippakuntaan 30. toukokuuta 1954 ja nimitettiin sen vihkipiispaksi sekä Druasin titulaaripiispaksi 29. marraskuuta 1979. Piispaksi vihkiminen seurasi 10. helmikuuta 1980. Pääkonsekraattorina toimi Oskar Saier, jota avustivat Karl Gnädinger ja Anton Herre.
Kirchgässner erosi tehtävistään vihkipiispana 31. joulukuuta 1998.
Vivaldi (täsmennyssivu)

Vivaldi voi tarkoittaa jotain seuraavista:
Antonio Vivaldi, säveltäjä
4330 Vivaldi, asteroidi
Vivaldi (kraatteri), kraatteri Merkurius-planeetalla
Vivaldi, verkkoselain
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vivaldi”, voi hakea sivunnimihaulla, laajalla sivunnimihaulla tai tekstihaulla.
Hymni (pienoisromaani)

| Hymni> Anthem |
| --- | --- |

Alkuperäisteos
Kirjailija:  Ayn Rand
Kieli:  englanti
Julkaistu:  1938
Suomennos
Suomentaja:  Jyrki Iivonen
Kustantaja:  Portti
Julkaistu:  1997
Ulkoasu:  aikakauslehti
Sivumäärä:  26

Löydä lisää kirjojaKirjallisuuden teemasivulta
Hymni (engl. Anthem) on Ayn Randin kirjoittama dystooppinen science fiction -pienoisromaani. Kirjan tapahtumat sijoittuvat tulevaisuuteen jossa yhteiskunta on teknologisesti taantunut ja jossa kaikki yksilöllisyys on poistettu.
Sisältö

Hymni sijoittuu tulevaisuuden yhteiskuntaan joka on muodostunut Suuressa Uudelleensyntymisessä. Suuri Uudelleensyntyminen seurasi taistelua jossa monet ihmiset olivat voittaneet kourallisen ihmisiä joita nyt sanottiin Pahoiksi. Taistelun jälkeen kaikki Pahojen laatimat kirjoitukset poltettiin tulessa jota kutsutaan Suuren Uudelleensyntymän Aamunkoitoksi. Aikaa ennen Suurta Uudelleensyntymää kutsutaan Mainitsemattomiksi Ajoiksi, ja siitä puhuminen on rikos. Nykyistä yhteiskuntaa hallitsevat neuvostot jotka toimivat Maailmanneuvoston alaisuudessa. Kirjan yhteiskunnassa ei ole yksilöitä, on vain yksi ainoa suuri ME, ja sanat kuten "minä" ja "sinä" ovat kadonneet kielestä, jokainen käyttää sanaa "me" puhuessaan itsestään. Kenelläkään ei ole myöskään nimeä, ainoastaan numerosarja kuten kirjan päähenkilöllä Tasa-arvo 7-2521:llä. Kirjan yhteiskunnassa lapset erotetaan vanhemmistaan heti syntymästään, jonka jälkeen he viettävät viisi vuotta Lastenkodissa ja seuraavat 10 vuotta Koulukodissa jonka jälkeen Ammattineuvosto antaa jokaiselle ammatin jota he harjoittavat 40-vuotiaaksi asti. Työikäisenä he asuvat omissa Taloissaan muiden samaa työtä tekevien ihmisten kanssa. Tämän jälkeen he siirtyvät Tuottamattomien Taloon jossa viettävät viimeiset päivänsä Valtion huollettavina.
Sisältö > Hahmot

Tasa-arvo 7-2521 (Voittamaton, Prometheus): Tarinan päähenkilö. Poikkeuksellinen yksilö pituutensa, älynsä ja intonsa puolesta.
Vapaus 5-3000 (Kultainen, Gaea): Tasa-arvo 7-2521:n rakastettu. Kaunis kultahiuksinen tyttö. Työskentelee pelloilla.
Liitto 5-3992: Tasa-arvo 7-2521:n työkaveri. Yksinkertainen mies.
Kansainvälinen 4-8818: Tasa-arvo 7-2521:n työkaveri. Terävä-älyinen ja ymmärtäväinen mies.
Sisältö > Juoni

Novellissa päähenkilö kertoo muistiinpanojensa kautta tarinansa. Muistiinpanot on numeroitu yhdestä kahteentoista. 1. luvussa Tasa-arvo 7-2521 kertoo elämänsä sen hetkiseen tilanteeseen asti, kuinka hän on koko elämänsä ajan tajunnut olleensa erilainen kuin muut ja kuinka hän päätyi löytämään tunnelin jossa alkoi kirjoittamaan muistiinpanojaan. 2. luvussa päähenkilö kertoo tutustumisestaan Vapaus 5-3000 -nimiseen tyttöön joka työskentelee pelloilla, sekä 10-vuotiaana näkemänsä tapauksen, jossa Lausumattoman Sanan sanoja poltettiin elävältä kaupungin torilla. 3. luvussa Tasa-arvo 7-2521 kertoo kuinka hän löysi sähkön. 4. luvussa päähenkilö kertoo tapaamisestaan Vapaus 5-3000 kanssa ja kuinka he kertoivat toisilleen antamansa nimet. 5. luvussa päähenkilö kertoo kuinka hän kehitti toimivan lampun. 6. luvussa kerrotaan kuinka päähenkilö jäi kiinni myöhästyttyään palata teatteriin ajoissa ja kuinka häntä oli kidutettu kun hän ei paljastanut olinpaikkaansa, lopulta hän oli karannut ehtiäkseen viedä lamppunsa Oppineiden Maailmanneuvoston kokoukseen. 7. luvussa päähenkilö oli esitellyt keksintönsä Oppineille, mutta hänet tuomittiin lakien rikkomisesta ja hänen keksintönsä haluttiin tuhota, niinpä hän oli paennut Tutkimattomaan Metsään. 8. luvussa päähenkilö nauttii metsässä olemisesta. 9. luvussa paljastuu kuinka Kultainen oli seurannut Voittamatonta metsään, ja he jatkaisivat nyt matkaansa yhdessä. 10. luvussa päähenkilö kertoo heidän löytäneen talon vuoren tasanteelta jonne he olivat majoittuneet asumaan. 11. luvussa päähenkilö on viimein löytänyt Lausumattoman Sanan kirjoista joita jotka oli kirjoitettu Mainitsemattomilla Ajoilla, se sana on "minä". 12. luvussa päähenkilö valitsee itselleen nimeksi Prometheus ja antaa Kultaiselleen nimeksi Gaea. Lopuksi hän paljastaa suunnitelmansa luoda löytämästään talosta uusi maailman keskus johon hän tuo ensin ystävänsä kaupungista ja johon hän myöhemmin antaa kaikkien puhdassieluisten ihmisten tulla.
Dystooppisen kirjallisuuden piirteitä

Hymni on hyvin tyypillinen dystooppinen kertomus josta löytyy monia lajityypille ominaisia piirteitä:
Yksityisyyden rajoittaminen: Hymnissä kaikki yksityisyys ja yksilöllisyys on yritetty poistaa; "Minä" ja "sinä" eivät kuulu ihmisten sanavarastoon, sekä yksin toimiminen, puhuminen ja kirjoittaminen ovat rikoksia eikä ihmisillä ei ole nimiä, ainoastaan numerot joista heidät tunnistaa.
Yksilön näkökulma kerronnassa: Hymni on kirjoitettu päähenkilön muistiinpanojen muodossa, hyvin samantapaisesti kuin Zamjatinin aiemmin ilmestynyt Me.
Yksilön kapina ja mahdollinen tuhoutuminen: Hymnin päähenkilö rikkoo lakia tekemällä yksin tutkimusta, jonka tulokset hän esittelee Oppineiden Maailmanneuvostolle, mutta kiitoksen ja kunnian sijaan hänet tuomitaan rikollisena ja hänen keksintönsä halutaan tuhota. Päähenkilö pakenee tämän jälkeen Tutkimattomaan Metsään.
Ihmisten välinpitämättömyys: Hymnissä kaikki tuntevat pelon ilmapiirin, mutta eivät uskalla tehdä asialle mitään.
Seksuaalisuuden ja sukupuolisuuden kontrollointi: Hymnin yhteiskunnassa miesten ei tule ajatella naisia muulloin kuin jokakeväisenä paritusaikana, jolloin kaikki yli 20-vuotiaat miehet ja kaikki yli 18-vuotiaat naiset lähetetään yöksi kaupungin Parittelupalatsiin. Siellä Eugeniikan neuvosto on määrännyt jokaiselle miehelle yhden naisen.
Menneisyyden kieltäminen ja manipulointi: Hymnin yhteiskunnassa on rikos ajatella aikaa ennen Suurta Uudelleensyntymää, aikaa joka on nyt kirottu ja kaikki siihen viittaava on hävitetty.
Kielen ja vallan suhde: Hymnin yhteiskunnassa ei tunneta sanoja "minä" eikä "sinä", on vain "me", jolla jokainen puhuu myös itsestään. Tämä "me" on koko yhteiskunta jossa valtaa käytetään eri neuvostojen kautta.